રાજકોટઃ ચાઈનામાં પ્રસરેલા મહાભયંકર કોરોના વાઈરસની અસર ધીમે-ધીમે સૌરાષ્ટ્રના સી-ફુડને થઈ રહી છે અને સૌરાષ્ટ્રમાંથી અંદાજે ૫૦૦ જેટલા કન્ટેનર ચાઈનાના જુદાજુદા પોર્ટ પર રવાના કરવામાં આવ્યા હતા તેને હાલ ચાઈનીઝ સરકાર દ્વારા કલીયરન્સ આપવામાં આવ્યું નથી અને હાલ આ કન્ટેનરનું ભાવિ ધુંધળુ બની ગયું છે અને જો કન્ટેનર ઉતારવામાં દેવામાં નહીં આવે તો સૌરાષ્ટ્રના કેટલાય સી-ફુડ નિકાસકારોને કરોડોનો આર્થિક ફટકો સહન કરવાનો વખત આવે તેવી સ્થિતિનું નિર્માણ થયું છે.